XIII Europos futbolo čempionatas
XIII Europos futbolo čempionatas (trump. Euro 2008) – Europos čempionatas, įvykęs 2008 m. birželio 7–29 dienomis Austrijoje ir Šveicarijoje. Tai antras Europos futbolo čempionatas, vykęs dviejose šalyse (pirmasis vyko Belgijoje ir Nyderlanduose). Austrija ir Šveicarija kaip čempionato organizatorės pasirinktos balsavimu. Surengti turnyrą taip pat pretendavo Vengrija, Graikija-Turkija ir Danija-Norvegija-Suomija-Švedija. Iki finalinio balsavimo dar dalyvavo Airija-Škotija, Kroatija-Bosnija ir Hercegovina, Rusija.